

РЕПУБЛИКА СРБИЈА

ГРАД КРАЉЕВО

ГРАДСКА УПРАВА ГРАДА КРАЉЕВА

Одељење за пореску администрацију

Пореска инспекција

ИЗВЕШТАЈ О РАДУ ЗА 2022. ГОДИНУ И ПОКАЗАТЕЉИ ДЕЛОТВОРНОСТИ ИНСПЕКЦИЈСКОГ НАДЗОРА

Краљево, 20.01.2023. године

На основу члана 44. Закона о инспекцијском надзору

(„Сл.гласник РС“, број 36/2015, 44/2018 и др. Закон и 95/2018),

Одељење за пореску администрацију Градске управе града Краљева

Доноси

**ИЗВЕШТАЈ О РАДУ ЗА 2022. ГОДИНУ И ПОКАЗАТЕЉИ ДЕЛОТВОРНОСТИ ИНСПЕКЦИЈСКОГ НАДЗОРА**

Одељење за пореску администрацију чине: Одсек за утврђивање локалних изворних прихода и контролу обвезника и Одсек за наплату, пореско књиговодство и извештавање.

Инспекцијским надзором се врши превентивно деловање и примена закона и других прописа ради спречавања непријављивања нових обвезника по основу јавних прихода, као и контрола постојећих обвезника у погледу одступања и неправилности у постојећим пријавама за јавне приходе.

**НАДЛЕЖНОСТ ОДСЕКА ЗА УТВРЂИВАЊЕ ЛОКАЛНИХ ИЗВОРНИХ ПРИХОДА И КОНТРОЛУ ОБВЕЗНИКА**

Одсек за утврђивањe локалних изворних прихода и контролу обвезника врши проверу и утврђивање законитости и правилности испуњења пореске обавезе, контролише исправност података исказаних у пореским пријавама и на основу истих утврђује пореске обавезе пореским обвезницима, евидентира податке о променама које се односе на пореског обвезника, обавља сложене послове контроле правних и физичких лица и предузетника, предузима радње и активности неопходне за утврђивање чињеничног стања у циљу утврђивања пореске обавезе, на основу налога за контролу врши пореску контролу пореског обвезника, израђује записнике и решења о извршеној контроли, подноси налоге за покретање прекршајног поступка надлежном органу, води првостепени поступак по изјављеним жалбама у складу са законом прописаним роковима, доставља жалбе другостепеном органу, учествује у изради извештаја о пројекцији локалних јавних прихода, учествује у надзору, даје обавештења и пружа правну помоћ пореским обвезницима о њиховим правима и обавезама које прописује закон.

Инспектори овог Одсека у складу са планом рада редовно су сачињавали евиденције, извештаје, усклађивали и координирали инспекцијски надзор са другим инспекцијским органима и непрекидно радили на унапређењу рада.

**НАДЛЕЖНОСТ ОДСЕКА ЗА НАПЛАТУ, ПОРЕСКО КЊИГОВОДСТВО И ИЗВЕШТАВАЊЕ**

Одсек за наплату, пореско књиговодство и извештавање израђује планове редовне и принудне наплате јавних прихода и прати њихово извршавање,води првостепени поступак по поднетим жалбама и приговорима пореских обвезника, прати и усмерава поновни поступак по поништеним управним актима, одлучује по поднетим захтевима за прекњижавање и повраћај локалних јавних прихода, даје обавештења и пружа правну помоћ пореским обвезницима о њиховим правима и обавезама које прописује закон, по службеној дужности доставља Пореској управи доказе о чињеницама које сазна у вршењу послова из своје надлежности, доставља жалбе другостепеном органу и доноси решења о принудној наплати.

Инспектори овог Одсека у складу са планом рада редовно су сачињавали евиденције, извештаје, усклађивали и координирали инспекцијски надзор са другим инспекцијским органима и непрекидно радили на унапређењу рада.

**ИЗВРШИОЦИ И ОРГАНИЗАЦИЈА**

Укупан број запослених у Одељењу за пореску администрацију је 15 радника, од чега је: 1 руководилац Одељења, 2 шефа Одсека, 6 пореских инспектора, 1 порески администратор, 1 референт за административно техничке послове 2 извршоца на радном месту пореског контролора и 2 референта на радном месту пореске евиденције. У сталном радном односу је 14 радника а на одређено време је 1 референт на радном месту за пореско књиговодство, извештавање и пореског извршитеља.

Инспекцијски надзор се спроводи за целу територију општине Краљево.Сви запослени у Одељењу дуже по рачунар. Не располаже се службеним возилом.

**ОПШТИ ПОКАЗАТЕЉИ**

Због специфичне ситуације изазване пандемијом вирусом COVID 19, запослени у Одељењу за пореску администрацију су спроводили и поштовали прописане мере.

**ПОКАЗАТЕЉИ ДЕЛОТВОРНОСТИ**

**1. Превентивно деловање инспекције**

Планиране мере и активности превентивног деловања инспекције и планиране мере и активности за спречавање обављања делатности и вршења активности супротно законима које спроводи пореска инспекција, су извршене на следећи начин:

**ТЕРЕНСКИ ИНСПЕКЦИЈСКИ РАД**

|  |  |  |
| --- | --- | --- |
| Ванредни инспекцијски надзор, контрола по представци правног и физичког лица | 20 | Континуирано током целе године |

**КАНЦЕЛАРИЈСКИ ИНСПЕКЦИЈСКИ РАД**

У току 2022. године урађено је следеће:

- Порез на имовину обвезника који воде пословне књиге – урађено је 578 задужења за правна лица.

- Порез на имовину обвезника који не воде пословне књиге - донето је 56.706 решења за 2022. годину,

- Обрађене пореске пријаве за физичка лица преузете од стране јавних бележника – 8.792

- Боравишна такса – урађено је 85 пријава

- Комунална такса за истицање фирме на пословном простору – 554 издатих решења

- Еко накнада – 4.784 решења

- Комунална такса за држање средстава за игре – 7

- Накнада за заузеће јавне површине (такси стајалишта, летње баште...) – 713

- Накнада за заузеће јавне површине (оглашавање) – 123

- Накнада за заузеће јавне површине (грађ.метријал, раскопавање) – 30

- Пријем, обрада и контрола ппи – 2 -6.173

- Жалбе - 25

- Издате опомене за правна и физичка лица - 1.507

- Донета решења о принудној наплати пореског дуга – 2

- Решења о прекњижавању и повраћај – 612

-Решења о престанку пореске обавезе по основу апсолутне и релативне застарелости– 1.564

- Решења о одлагању пореског дуга који у себи садрже 50% камате (репрограм) -781

- Донета решења (ванбилансну евиденцију) – 17

- Уверења по захтеву странака за податке који се воде у службеној евиденцији Одељења за пореску администрацију – 3.381

- Уверења (дечија заштита и енергетски заштићени купци) – 201

- Достава података за ВБА – 42

- Достава података извршитељима – 83

- Поднете пријаве потраживања у стечајном поступку и поступку ликвидације пореских обвезника – 34

- Донето решења о преносу салда са рачуна стечајних дужника на рачун регистроване стечајне масе - 13

- Записници о сравњењу по изводима отворених ставки

Укупно задужење и наплата у 2022. години:

|  |  |  |  |  |
| --- | --- | --- | --- | --- |
| Редни број | Назив рачуна | Задужење за 2022. годину | Укупна наплата | % наплате |
| 1. | Порез на земљиште |  | 368.772,79 | 100,00 |
| 2. | Порез на имовину обвезника који не воде пословне књиге | 253.304.977 | 232.742.329,46 | 91.88 |
| 3. | Порез на имовину обвезника који воде пословне књиге | 168.686.900,02 | 170.733.435,31 | 101,21 |
| 4. | Накнада за коришћење прост. на јавн.површ. у посл. и друге сврхе јавне | 14.627.129,66 | 15.070.764,67 | 103,03 |
| 5. | Накнада за коришћење јавн.површ. за оглашав.за сопст.потребе | 484.247,75 | 588.152,88 | 121,45 |
| 6. | Накнада за коришћење јавн.површ.по основу зауз.грађ.матер. | 216.076,92 | 205.623,76 | 95,16 |
| 7. | Комунална такса за истицање фирме на пословном простору | 54.066.300,32 | 59.544.939,24 | 110,13 |
| 8. | Накнада за заштиту и унапређење животне средине | 37.710.449,53 | 46.501.587,98 | 123,31 |
| 9. | Боравишна такса | 370.750,00 | 414.627,66 | 111,83 |

Превентивно деловање је један од начина остваривања циља инспекцијског надзора. Овај вид деловања је остварен кроз јавност у раду, а нарочито благовременим упознавањем надзираних субјеката са прописима, изменама и допунама истих из ове области, пружањем стручне и саветодавне подршке надзираним субјектима, саветодавним посетама, састанцима са надзираним субјектима и кроз друге видове овог деловања сходно члану 13. Закона о инспекцијском надзору и предузимањем превентивних мера у складу са чланом 26. истог закона.

1. **Обавештавање јавности**

Како једно од средстава остварења циља инспекцијског надзора представља и превентивно деловање, што подразумева тачно и правовремено информисање грађана, пружање стручне и саветодавне подршке и помоћи пореским обвезницима, објављивање важећих прописа, давање предлога, покретање иницијатива, упућивање дописа са препорукама и слично, а чиме се подстиче правилност, исправност, уредност безбедност и редовност у испуњавању обавеза, Одељење за пореску администрацију је у току 2022. године, на сајту [www.kraljevo.rs](http://www.kraljevo.rs), додало нове одлуке по којима поступа.

Стављањем акцента на информисање и разговор са грађанима показало се да се постижу бољи резултати и битно смањује број и тежина штетних последица.

1. **Ниво усклађености пословања и поступања надзираних субјеката са законом и прописима који се мере контролним листама**

Контролном листом број 1 – Канцеларијска контрола, као врсте инспекцијског надзора су наведени редовни, ванредни, контролни и допунски. Контролном листом број 2 – Теренска контрола, као врста инспекцијског надзора су наведени редовни, контролни и допунски.

Утврђено је да је ниво усклађености пословања и поступања надзираних субјеката са прописима а који се мери контролним листама задовољавајући. Надзор је првенствено усмерен на оне обвезнике који не послују у складу са законом.

1. **Корективно деловање инспекције**

Одељење је у извештајном периоду извршило 20 ванредних теренских инспекцијских надзора, док је много више редовних канцеларијских. Издате су опомене за правна и физичка лица за 1.507 обвезника. Вршене су и друге корективне активности на неправилности уочене токомрада.

1. **Нерегистровани субјекти и предузете мере**

Редовним радом и контролом, а на основу сазнања или података којима располаже пореска инспекција, задуживани су порески обвезници, који нису били евидентирани.

**6. Мере предузете ради уједначавања праксе инспекцијског надзора и њихово дејство**

Уједначена пракса инспекцијског надзора обавља се по плану рада, редовним састанцима и на основу сарадње са другим градовима и препорука надлежног министарства.

1. **Однос редовних и ванредних инспекцијских надзора**

Континуирано, током целе године су вршени редовни и ванредни инспекцијски надзори. Више је вршено редовних канцеларијских инспекцијских надзора од ванредних теренских.

**8. Координација инспекцијских надзора**

У Оквиру Одељења за пореску администрацију, оба одсека међусобно сарађују а остварена је и успешна сарадња са другим инспекцијама.

**9. Ресурси**

Због великог броја пореских обвезника а малог броја пореских инспектора (свега 9, рачунајући руководиоца одељења и 2 шефа одсека), неопходно је запослити још пореских инспектора.

**10. Придржавање рокова прописаних за поступање**

Порески управни поступци и мере су предузимане и доношене у законским роковима.

**11. Законитост управних аката**

Порески инспектори обављају надзор у оквиру овлашћења прописаних:

1 .Законом о пореском поступку и пореској администрацији (,,Службени гласник РС“, број 80/02,93/12,47/13,108/13,68/14,105/14,91/15,15/16,108/16,30/2018,95/20,18,86/2019 ,144/2020, 96/21 и 138/22)

2. Законом о финансирању локалне самоуправе(,,Службени гласник РС“број 62/06,47/11,93/12,99/13,125/14,95/15,83/16,91/16,104/16-др.закон,96/2017-усклађени дин.износ, 89//2018-усклађени дин.износ., 95/2018 и 126/20-усклађени дин.износ , 99/2021-усклађени дин.износ, 111/2021 – др.закон и 124/2022 – усклађени.дин.изн.)

3.Законом о општем управном поступку (,,Службени гласник РС“број 18/16 и 95/18)

4.Законом о порезима на имовину (Службени гласник РС“број 26/01,78/11 и 57/12-Одлука УС 47/13,68/14-др.закон,95/2018,99/2018-одлука УС 86/19, 144/2020, 118/21 и 138/2022)

5.Законом о буџетском систему(,,Службени гласник РС“број 54/09,101/11,93/12,108/13,142/14,68/15,103/15,99/16,113/2017,95/2018,31/2019,72/2019 ,149/2020, 118/2021 и 138/2022)

6.Законом о порезу на доходак грађана (,,Службени гласник РС“број 24/01,80/02,80/02-др закон,135/04,62/06,65/06 испр.,31/09,44/09,18/10,50/11,91/11одлука УС,7/12усклађени дин.изн., 93/12, 114/12 одлука УС и 8/13 усклађени дин.изн., 7/13, 48/13 исправка,108/13,57/14,68/14,112/15,5/2016-усклађени дин.изн.,7/2017 усклађени дин.изн.,113/2017,7/2018- усклађени дин.изн.,95/2018,4/2019 усклађени дин.изн.,86/2019 и 5/2020- усклађени дин.изн.,6/2021 усклађени дин.изн., 44/2021 усклађени дин.изн., 118/2021, 132/2021-усклађени дин.изн., 10/22 – усклађени дин.изн и 138/2022)

7.Законом о инпекцијском надзору (,,Сл.гласник РС“,бр.36/2015,44/2018-др.закон и 95/2018)

8.Законом о накнадама за коришћење јавних добара(,,Службени гласник РС“,бр.95/2018,49/2019, 86/19 усклађени дин.износ,6/2020 усклађени дин.изн.,и 15/2021 доп.усклађени дин.изн.)

9.Одлука о утврђивању елемената пореза на имовину за територију града Краљева(,,Службени лист града Краљева,“бр.28/13,32/16,27/17 и 33/22)

10. Правилника о начину утврђивања основице пореза на имовину на непокретностима (Сл. Гласник РС, БРОЈ 38/01, 45/04 И 27/11)

11.Решења о утврђивању просечне тржишне цене квадртаног метра непокретности(,,Службени лист града Краљева“,бр.18/13,29/13,30/14,26/15,31/16,26/17,29/18,32/19,47/20)

12.Закључак о давању сагласности на Решење о утврђивању просечне тржишне цене квадратног метра непокретности (,,Службени лист града Краљева “,бр.18/13,29/13,30/14,26/15,31/16,26/17,29/18,32/19,47/20).

13. Одлука о утврђивању просечних цена квадратног метра непокретности за утврђивање пореза на имовину за 2022. годину на територији града Краљева (Сл.лист града Краљева број 37/21)

14. Одлука о утврђивању просечних цена квадратног метра непокретности за утврђивање пореза на имовину за 2023. годину на територији града Краљева (Сл.лист града Краљева број 33/22)

15..Одлука о накнадама за коришћење јавних површина за територију града Краљева(,,Службени лист града Краљева“,број 13/19 и 41/20).

16..Одлука о локалним комуналним таксама (,,Службени лист града Краљева“број 05/13,30/13,29/15 и 32/18).

17.Одлука о боравишној такси (,,Службени лист града Краљева “,број 31/19).

**12. Притужбе на рад инспекције**

У 2022. години није било уложених притужби на рад инспекције.

**13. Обуке запослених**

Запослени су ишли на једну обуку у Врњачку бању и присуствовали су на више он лајн обука.

**14. Иницијативе за измене и допуне законе и других прописа**

Одељење за пореску администрацију је давало предлоге за усклађивање и допуњавање Градских одлука у складу са законом.

**15. Информациони систем**

Одељење за пореску администрацију Градске управе града Краљева користи програм Института Михајло Пупин. У Одељењу су обављани послови ИТ администратора који је омогућавао несметан рад рачунарског програма и опреме, остваривао сарадњу са Институтом Михаило Пупин, вршио ажурирање података са Пореском управом и припремао податке за масовни обрачун решења за порез на имовину физичких лица, комуналне таксе за истицање фирме на пословном простору и Посебну накнаду за заштиту и унапређење животне средине.

**16. Стање у области извршавања поверених послова инспекцијског надзора**

У 2022. години, одељење је између осталих, радило и на основу Закона о пореском поступку и пореској администрацији.

**17. Извршни поступак**

Одсек за наплату, пореско књиговодство и извештавање је у току 2022. године, донело 2 решења о принудној наплати пореског дуга.

**18. Захтеви за покретање прекршајног поступка**

У току 2022. године није било покретања прекршајних поступака.